SPRÁVA ZO ZAHRANIČNEJ PRACOVNEJ CESTY

1.  Účastník ZPC:

Titul, meno a priezvisko:	Mgr. František BLANÁR	
Pracovisko:	CVTI SR, Staré grunty 52, 842 44 Bratislava	
Pracovné zaradenie:	analytik	
Znalosť jazykov:	angličtina	

2.  Zahraničná pracovná cesta:

Štát:	Švajčiarsko	
Mesto:	Bern	
Vykonaná v doch:	23.9.2014 až 27.9.2014	
Prijímajúca organizácia:	Swiss Federal Statistical Office,  OECD INES LSO	
Účel cesty:	Účasť na mítingu v rámci projektu INES OECD, Network on Labour Market, Economic and Social Outcomes of Learning 	
Spôsob financovania:	CVTI SR	

3.  Rámcový program pobytu:

23.9.2014 		– prílet do Zürichu, presun vlakom do Bernu, ubytovanie
24.9. až 26.9.2014 	– míting, rokovania v pléne a v pracovných skupinách podľa programu
27.9.2014 		– prílet na Slovenko

4.  Stručný priebeh rokovaní, resp.  študijného pobytu:

Medzinárodného mítingu k tvorbe indikátorov z oblasti dopadu vzdelávania na trh práce sociálnych väzieb som sa zúčastnil ako reprezentant Slovenskej Republiky. Celkovo sa na mítingu zúčastnilo 63 zástupcov z 29 členských krajín OECD, 3 partnerských krajín,  a 4 odborníkov a zástupcov organizácií (OECD, EUROSTAT, CEDEFOP).

Hlavnými cieľmi mítingu bolo prerokovanie návrhov nových indikátorov, problémov spojených s vývojom a aplikáciou novej klasifikácie stupňov vzdelania ISCED 2011, aktualizácie v rámci zberu údajov pre nasledujúce ročníky publikácie Educaton at a Glance. 

Rokovanie prebiehalo v pléne a v  4 pracovných skupinách (ďalej PS), a to: PS o vzdelávaní dospelých, PS o vzdelávaní a prechode zo škôl na trh práce, PS o ekonomických dopadoch vzdelávania  a PS o sociálnych dopadoch vzdelávania. Pracovné skupiny rokujú vždy dve paralelne. Ako zástupca SR som sa zúčastnil rokovania PS o vzdelávaní dospelých (AL) a PS o vzdelávaní a prechode zo škôl na trh práce (LLT).

V úvode stretnutia vystúpili v pléne zástupcovia organizátorskej krajiny, ktorí privítali účastníkov. Po predstavení nových účastníkov pracovnej skupiny bol odprezentovaný švajčiarsky vzdelávací systém. Nasledovalo zhrnutie záverov z posledného mítingu, ktorý sa uskutočnil vo februári tohto roka v Bratislave. 

Zástupcom OECD boli odprezentované informácie o informačnom systéme OECD (OLIS) a možnosti zabezpečenia prístupu pre členov pracovnej skupiny LSO INES OECD. Bola uvedená informácia, že na výpočet indikátorov pre Education at a Glance 2015 (EAG) budú použité údaje TRANS a NEAC za rok 2014, ktoré budú od jednotlivých krajín zbierané vo februári 2015. Údaje za rok 2013 budú prezentované v samostatnej podobe mimo ročenku začiatkom roka 2015.  Následne bola poskytnutá informácia o programe DELTA, ktorý si kladie za cieľ voľne sprístupniť OECD dáta. Spustená by mala byť koncom roka 2015.

V rámci informovania o činnosti pracovnej skupiny bola uvedená informácia o hospodárení a hodnotenie februárového stretnutia v Bratislave, ktoré sa stretlo s výrazne pozitívnym ohlasom. Patrice de Broucher bol znovu zvolený za vedúceho pracovnej skupiny na ďalšie dva roky.

V poobedňajších hodinách prvého rokovacieho dňa bola opätovná pozornosť venovaná údajov z medzinárodného prieskumu PIAAC a plán na ich využitie pre EAG 2015. V poslednom bloku rokovania prvého dňa sa účastníci rozdelili do pracovných skupín, ktorých rokovanie pokračovalo aj v nasledujúci deň. 

V PS o vzdelávaní a prechode zo škôl na trh práce boli odprezentované zmeny v dotazníku TRANS, ktorý bude použitý na zber údajov pre EAG 2015. Zároveň bola prerokovaná podoba indikátorov, ktoré budú publikované. 

Druhý deň rokovania zazneli prezentácie zamerané na implementáciu ISCED 2011 do praxe. Následne sa účastníci opätovne rozdelili do pracovných skupín. 

V Rámci pracovnej skupiny o vzdelávaní dospelých bol odprezentovnaný indikátor, ktorý bol publikovaný v EAG 2014 a zároveň boli prerokované plány pre EAG 2015. Pracovná skupina venovala pozornosť porovnateľnosti dát z medzinárodného prieskumu PIAAC a AES (Adult Education Survey – Zisťovanie o celoživotnom vzdelávaní dospelých). Záverom rokovania bolo, že z dôvodu odchýlok, ktoré boli v niektorých krajinách veľmi výrazné, nie je možné tieto dva dátové zdroje kombinovať pre výpočet jedného indikátora. 

Posledný deň rokovania bol venovaný zhrnutiu záverov, ktoré vedúci pracovnej skupiny odprezentuje na najbližšom stretnutí Working Party v Paríži. Účastníci boli zástupcom Čile srdečne pozvaní na najbližšie stretnutie, ktoré sa uskutoční vo februári 2015 v Santiagu. 

5.  Odporúčané závery:

Z mítingu vyplynuli nasledujúce úlohy:
–	Pokračovať v spolupráci s prevádzkovateľmi príslušných dátových zdrojov pri poskytovaní podkladov do medzinárodných štatistík
–	Konzultovať možnosti ďalšieho skvalitňovania vstupov 
–	Spolupracovať s Working Party pri mapovaní národných vzdelávacích sústav vo väzbe na ISCED 2011 a riešení potencionálnych problémov 
–	V ďalšom období naďalej aktívna účasť členov na činnosti pracovnej skupiny pri tvorbe nových indikátorov a metodík a pri zabezpečení požadovaných vstupov. 
–	Spolupráca s účastníkmi ostatných pracovných skupín v rámci programu INES, spolupráca s príslušnými útvarmi na MŠVVaŠ SR.

6.   Prehľad prinesenej dokumentácie a miesto jej uloženia

Interné pracovné materiály. CVTI SR, odbor metodiky a tvorby informácií, oddelenie VŠ.

7.   Osobitne vyhodnotený očakávaný prínos ZPC

-	Zabezpečenie vstupov pre oblasť prieniku vzdelávania a trhu práce do Education at a Glance 2015
-	Priama komunikácia so spracovateľmi medzinárodných databáz, ktorá umožňuje udržiavať kvalitu našich štatistických údajov na požadovanej úrovni.
-	Aktívny vstup do tvorby štatistických ukazovateľov 

8.    Spôsob zverejnenia výsledkov ZPC, prenos získaných informácií

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Súhlasím so zverejnením správy na internete

Správu vypracoval: Mgr. František Blanár 		                  ......................................
Dátum: 3.10.2014
								
Správu schválil:  prof. RNDr. Ján TURŇA, CSc., generálny riaditeľ  ......................................